z a p i s n i k
 13. SEJE IZVRŠNEGA ODBORA NTZS, 
dne 17.05.2011, ob 16.00 uri, Hala Tivoli, Ljubljana.
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Peter Žibrat, Janez Pezelj;
Ostali: 
Danijel Šarlah, Sajda Slatinšek, Igor Varl (predsednik NO); 
pri točki 6. prisotni: Robert Peršolja, Borut Maraž, Marko Dobrin, Andrej Razdrtič; 
Opravičili:
Branko Mihorko, Boštjan Tancer, Igor Novel, Robert Smodiš;
Predlagan naslednji dnevni red:

Predlagani dnevni red:

1. Obravnava in sprejem dnevnega reda

2. Pregled in potrditev zapisnikov

3. Imenovanje v.d. selektorja za kadete in mladince

4. Projekcija finančnega načrta NTZS do konca leta 2011

5. Informacija o pripravah na organizacijo Mastersa 2011

6. Obravnava Pritožb vezanih na registracijo igralca Lucce Bressana

7. Tekoče zadeve 

8. Razno

Sejo je odprl predsednik NTZS mag.  Marjan Hribar.

Sklepčnost je zagotovljena (prisotnih 7 članov z glasovalno pravico).
Predsednik je uvodoma pozdravil vse prisotne in povzel novico o direktni uvrstitvi Bojana Tokiča na Olimpijske igre v Londonu 2012.  

ADD 1  G. Hribar odpre razpravo k 1. točki dnevnega reda.

Predlaga sprejem dnevnega reda:
1. Obravnava in sprejem dnevnega reda

2. Pregled in potrditev zapisnikov

3. Imenovanje v.d. selektorja za kadete in mladince

4. Projekcija finančnega načrta NTZS do konca leta 2011

5. Informacija o pripravah na organizacijo Mastersa 2011

6. Obravnava Pritožb vezanih na registracijo igralca Lucce Bressana

7. Tekoče zadeve 

8. Razno

Dnevni red je bil soglasno sprejet.

Sklep 1: Izvršni odbor NTZS sprejme predlagani dnevni red.
ADD 2  G. Hribar odpre razpravo k 2. točki dnevnega reda. 
G. Bončina omeni, da je na prejšnji seji predlagal razpis za selektorja za mladince in kadete. Predlaga dopolnilo k zapisniku.

G. Krnc predlaga spremembo v zapisniku 12. seje IO in sicer pri določitvi datuma za Skupščino NTZS se navede datum 14.06.2011

Sklep 2: Izvršni odbor NTZS potrjuje zapisnik 12. seje Izvršnega odbora NTZS z dopolnitvijo in Izredne seje 01-2011 z dopolnitvijo. 
ADD 3 G. Hribar odpre razpravo na temo imenovanja v.d. selektorja za mladince in kadete. Pred besedo g. Bončini.
G. Bončina pove, da se je z g. Petarjem dogovoril, da bo vodil akcijo na Slovaškem, vendar ni zainteresiran za prevzem reprezentance kot v.d. selektorja. Razgovor za prevzem te funkcije je imel tudi z g. Ungerjem ml., g. Mikelnom in ostalimi, vendar niso bili pripravljeni prevzeti te funkcije. 
G. Hribar pove, da se je pogovarjal z Petar Matejem, ki mu je obljubil odgovor do konca dneva zato trenutno nima nobenega predloga za potrditev. Omeni, da je potrebno čim prej zadevo urediti, ker je potrebno do konca meseca dokončno prijaviti igralke in igralce za Evropsko prvenstvo, ki bo julija v Kazanu. 

G. Hribar poda še informacijo, da pogovori z g. Urhom trenutno niso bili uspešni, saj se je odločil podaljšati pogodbo z Italijani še za eno sezono.

Razvije se debata o potrebi namiznoteniškega centra in profesionalnih selektorjev.
G. Hribar seznani prisotne z obvezo vpoklica igralcev za zadnji TOP za ml. kadete. 

G. Bončina predlaga, da se igralci določijo po jakostni lestvici, v primeru nesoglasij pa bo o tem odločal Strokovni Svet NTZS.

Sklep 3: Izvršni odbor NTZS se je seznanil s problematiko imenovanja v.d. selektorja za kadete in mladince in zadolži predsednika, da najkasneje v roku enega tedna najde rešitev. 
Sklep 4: Izvršni odbor NTZS potrjuje, da se vpokličejo igralci za TOP za ml. kadete na podlagi jakostne lestvice. V primeru pritožb oziroma nesoglasij bo o tem odločal Strokovni svet NTZS.

ADD 4 G. Hribar odpre razpravo pod točko 4. Projekcija finančnega načrta NTZS do konca leta 2011. Besedo poda g. Šarlahu.
G. Šarlah obrazloži, da smo prejeli obvestilo MŠŠ o spremembi črpanja izplačil glede na odobreni LPŠ 2011. V prejšnjih letih smo sredstva dobili v obliki avansa, kar letos verjetno ne bo možno. V nadaljevanju pojasni prejemke in izdatke, ki opredeljujejo finančno projekcijo NTZS do leta 2011.

Pojasni, da je potrebno čim prej na MŠŠ oddati zahtevek za izplačilo.

Sklep je bil soglasno potrjen.
Sklep 5: Izvršni odbor NTZS se je seznanil s Projekcijo finančnega načrta do konca leta 2011 in o spremembi črpanja izplačil iz programa LPŠ. Nalaga Pisarni NTZS, da natančno upoštevajo na novo pridobljena navodila s strani MŠŠ. 
ADD  5 Predsednik Hribar pove, da ker se nobeden klub ni prijavil na razpis za organizacijo Mastersa,  se je NTZS odločila za organizacijo tekmovanja Masters 2011.
G. Šarlah, g. Krnc in ga. Slatinšek predstavijo potek organizacije s tehničnega in družbenega področja.

Razvije se debata o žrebu pred posameznimi tekmovanji.

G. Pezelj predlaga, da bi sodelovali z kakšno računalniško srednjo šolo, ki bi nam bili pripravljeni pripraviti računalniški žreb. 

G. Hribar pove, da se dogovarja z možnimi pokrovitelji, ki bodo pokrili stroške za organizacijo Mastersa. Prosi vse udeležence za pomoč pri organizaciji kot pridobivanju sredstev in nagrad za udeležence.

G. Pezelj predlaga, da bi na zaključnem delu Mastersa podelili tudi priznanja za zasluge. Do septembra lahko naredimo nabor kandidatov. 
Sklep 6: Izvršni odbor NTZS se je seznanil z organizacijo turnirja Masters 2011, ki bo 11. junija v Velenju pod organizacijo NTZS.
ADD 6  Pridružijo se še ostali vabljeni, ki so bili vabljeni k razpravi k točki 6. Obravnava Pritožb vezanih na registracijo igralca Lucce Bressana. Po pozdravu predsednik preda besedo najprej besedo predstavniku NTK križe, nato predstavniku NTK ISA Avtoelektrika in predsedniku Registracijske komisije g. Andreju Razdrtiču.
G. Dobrin povzame pritožbo, ki so jo posredovali NTZS zaradi registracije igralca NTK ISA Luca Bressana. Meni, da so oškodovani za uvrstitev v višjo SNTL.
G. Maraž pojasni potek registracije njihovega igralca. Pove, da so v vseh postopkih delovali pravilno. Registracijska komisija je njegov prestopi in podaljšanje registracije odobrila. Pojasni razloge, zakaj je Luca Bressan registriran tudi za klub v Italiji.
G. Razdrtič pojasni mnenje registracijske komisije. Predlaga, da v prihodnje dopolnimo Registracijski pravilnik, ki bo omogočal določene izjeme.

Razvije se razprava o pravilnosti registracije igralca Luce Bressana. 

G. Hribar pozove vse, da predlagajo možne rešitve nastale situacije. 
G. Varl meni, da glede na dobre namene delovanja in potrjevanja registracije omenjenega igralca tako Registracijske komisije kot NTK ISA Avtoelektrika predlaga mediacijo med obema stranema. Predlaga rešitev o obliki povečanja 2. SNTL. 
G. Petrovčič omeni, da je širitev posameznih lig v pristojnostjo Konference Združenja ligašev. 

G. Hribar vpraša ali bi ta rešitev zadovoljila obe strani v postopku. Oba predstavnika sta to potrdila.

Po razpravi so bili soglasno sprejeti naslednji sklepi.
Sklep 7: Na podlagi vseh dokumentov in na novo predloženih dejstev Izvršni odbor NTZS ugotavlja, da je igralec Luca Bressana v obeh sezonah nastopal s pravilno veljavno registracijo NTZS. V sled tega se pritožba s strani NTK Križe smatra kot neutemeljena. 
Sklep 8: Izvršni odbor NTZS predlaga Konferenci Združenja ligašev razširitev 2. SNTL na 12 ekip za sezono 2011/2012, z ekipama NTK križe in NTK Gorica. 
Sklep 9: Izvršni odbor NTZS predlaga dopolnitev Registracijskega pravilnika, ki bo zajemal tudi na novo pridobljena dejstva in podatke.
 ADD 7  G. Hribar odpre razpravo pod točko tekoče zadeve. 
G. Krnc pove, da je bila kandidatura za organizacijo Svetovnega veteranskega prvenstva 2014 neuspešna. 
G. Pezelj pohvali ekipo za odlično kandidaturo in pripravljen material.

G. Hribar pove, da smo stroške kandidature pokrili s pomočjo partnerjev, Turizma Ljubljana in Slovenske turistične organizacije. Zahvali se vsem, ki so pri projektu sodelovali. Poudari, da bomo s takšnimi projekti nadaljevali tudi v prihodnje. 
G. Šetina pove, da bodo v NTK Fužinar Interdiskont ponovno izzvali državne prvake NTK Maribor in z njimi odigrali promocijsko tekmo. 

ADD 8  Pod točko 8. ni bilo dodatnih razprav.
 Seja je bila zaključena ob 18.30 uri.








           Zapisala: Sajda Slatinšek

   

